………. (sz.) napirend

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**

**a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletre, a katasztrófavédelemről és a hozzá kapcsolódó egyes törvények módosításáról szóló**

1. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II. 8.) normatív utasítása alapján**

**2021. április**

**Tárgy:** Javaslat Fekete Angelika egyéni vállalkozóval feladat-ellátási szerződés megkötésére

**Készítette:** ………………………….

Illés Eszter

közösségi kapcsolatok referens

**Egyeztetve:** …………………………

dr. Varga Előd Bendegúz

alpolgármester

**Látta:** ……………………………………

dr. Szalai Tibor

jegyző

……………………………………

dr. Silye Tamás

jegyzői igazgató

*Nyílt anyag!*

**Tisztelt Képviselő-testület!**

Budapest Főváros II. Kerületi Önkormányzata (a továbbiakban: Önkormányzat) részére kiemelten fontos a Margit körút és környékének (továbbiakban: Margit-negyed) revitalizációja.

A korábbi hónapokban megtörtént a jogszabályi környezet kialakítása, a Tanácsadó Testület megalakulása az első pályázatok kiírása, valamint a Tanácsadó Testület első javaslatai és a Gazdasági és Tulajdonosi Bizottság (továbbiakban GTB) első döntései. Az első munkaszakasz lezárult, és a GTB döntése alapján második körben három pályázóval szeretnénk feladat-ellátási szerződést kötni az alábbiak szerint bemutatva azokat:

Fekete Angelika e.v. és Budapest Főváros II. Kerületi Önkormányzata együttműködésének célja, hogy eszközeikhez és lehetőségeikhez mérten támogatják és végrehajtják a helyi közművelődés megvalósulását, valamint lehetővé teszik a kulturális örökség helyi védelmét.

Fekete Angelika segítséget nyújt az Önkormányzatnak Magyarország helyi önkormányzatairól szóló 2011. évi CLXXXIX. tv. 23. § (5) bekezdés 13. (a helyi közművelődési tevékenység támogatása, a kulturális örökség helyi védelme) pontjában meghatározott feladatainak ellátásában.

Tevékenysége által a Víziváros és a Margit körút közösségi élete fellendülhet, sőt, a környékbeli vendéglátó és szolgáltató egységek is profitálhatnak a megnövekedett forgalomból. Ezen felül, előzetes egyeztetés alapján a közösségi tereket az Önkormányzat rendezvényeire is rendelkezésre bocsátják.

A Felek közötti Szerződés célja, hogy a Margit körúton egy olyan „Galéria-projektet” valósítson meg, lehetőséget biztosít az iskolarendszeren kívüli, öntevékeny, önképző, szakképző tanfolyamok megvalósulására, életminőséget és életesélyt javító tanulási, felnőttoktatási lehetőségek megteremtésére. Feltárja és megismerteti a kerület környezeti, szellemi, művészeti értékeit, hagyományait, gondozza a helyi művelődési szokásokat. Támogatja az amatőr alkotókat, művelődő közösségeket, segíti a helyi társadalom kulturális kapcsolatrendszerének kialakulását.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt.

**Határozati javaslat**

1./ amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy – a határozat melléklete szerinti tartalommal – megköti Fekete Angelika egyéni vállalkozóval(nyilvántartási szám: 50899379, székhely: 1025 Budapest, Ferenchegyi lépcső 2.) az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 40. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 23. § (3) és (5) bekezdés 13. pontjában foglaltak szerinti feladatra a feladat ellátási szerződést.

A Polgármester felkéri a Margit-negyed Döntés-előkészítő és Tanácsadó Testületet arra, hogy a feladat ellátási szerződés ismeretében tegye meg a bérleti díj mértékére vonatkozó javaslatát a Gazdasági és Tulajdonosi Bizottság felé.

Felelős: polgármester

Határidő: 30 nap

2021. április 12. Berg Dániel

alpolgármester

*Határozati javaslat 1. sz. melléklete*

**Feladat-ellátási szerződés**

amely létrejött egyrészről

**Budapest Főváros II. Kerületi Önkormányzat**

székhelye: 1024 Budapest, Mechwart liget 1.

képviseli: Őrsi Gergely polgármester

törzsszáma: 745213

adóigazgatási azonosító száma: 15735650-2-41

bankszámlaszáma: 12001008-00201761-00100004

KSH statisztikai számjele: 15735650-8411-321-01

(a továbbiakban: **Önkormányzat**), valamint

másrészről

**Fekete Angelika**

székhelye: 1025 Budapest, Ferenchegyi lépcső 2.

nyilvántartási szám: 50899379

adóigazgatási azonosító száma: 67883242-1-41

KSH statisztikai számjele: 67883242 7022 231 01

(a továbbiakban: Szolgáltató)

valamint Önkormányzat és Szolgáltató együttesen említve (a továbbiakban együtt: **Felek**) között az alulírott napon és helyen az alábbi feltételekkel:

1. **Szerződés előzményei**

Budapest Főváros II. Kerületi Önkormányzat Képviselő-testületének az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban Vagyonrendelet) 40. § (2) bekezdése szerint: „A Margit-negyed területén található helyiségek bérbeadása esetén a Képviselő-testület által létrehozott Margit-negyed Döntés-előkészítő és Tanácsadó Testület jogosult javaslatot tenni a Gazdasági és Tulajdonosi Bizottság (GTB) felé a bérlő személyére, a benyújtott bérbevételi kérelem értékelésére, valamint a Képviselő-testület erről szóló határozatainak megfelelően a bérleti díj összegére azzal, hogy a GTB közérdekű önkormányzati célból (a Magyarország helyi önkormányzatairól szóló 2011. évi CLXXXIX. törvényben meghatározott kötelező feladatok ellátása, az Önkormányzat megbízásából) jogosult a bérleti jogviszonyra vonatkozó szabályokat a jelen rendeletben foglaltaktól eltérően megállapítani.”

Budapest Főváros II. Ker. Önkormányzat Gazdasági és Tulajdonosi Bizottságának   
32/2021.(II.9.) bérlőkijelölésről rendelkező határozata jelen szerződés Szolgáltatóját   
a Budapest Főváros II. Kerületi Önkormányzat a tulajdonában álló, Budapest II. kerület, belterület 13384/0/A/3 hrsz.-on nyilvántartott, természetben 1024 Budapest, Margit krt. 15-17. szám földszint alatt található, 30 m2 területű, üzlethelyiség megnevezésű *ingatlan bérlőjének jelölte ki,* figyelembe véve a Margit-negyed Döntés-előkészítő és Tanácsadó Testület javaslatát a Szolgáltató bérbevételi céljára („Galéria-projekt”) vonatkozólag.

Budapest Főváros II. Ker. Önkormányzat Gazdasági és Tulajdonosi Bizottságának 33/2021.(II.9.) határozata rendelkezett továbbá arról, miszerint a fent meghatározott ingatlan vonatkozásában a Szolgáltatóval kötendő bérleti szerződés feltételeiről és a bérleti díj mértékéről azt követően hozza meg döntését, hogy a Szolgáltató a Vagyonrendelet 40. § (2) bekezdése, valamint Budapest Főváros II. Kerületi Önkormányzat 317/2020.(X.29.) képviselő-testületi határozata alapján, a Magyarország helyi önkormányzatairól szóló 2011. évi CLXXXIX. törvény 23. § (3) és (5) bekezdésében foglaltak szerinti feladatra a ***feladat ellátási szerződést az Önkormányzattal megkötötték.***

Amennyiben a Szolgáltató a GTB 33/2021.(II.9.) határozatának meghozatalát követő   
6 hónapon belül a feladat-ellátási szerződést az Önkormányzattal nem kötik meg, úgy a bérlőkijelölésről rendelkező GTB 32/2021.(II.9.) határozat és a GTB 33/2021.(II.9.) határozat minden további jogcselekmény nélkül hatályát veszti.

1. **Szerződés célja:**

Az Önkormányzat Magyarország helyi önkormányzatairól szóló 2011. évi CLXXXIX. törvény 23. § (3) és (5) bekezdésének 13. pontjában meghatározott feladatkörében, azon belül biztosítja a kerületi lakosai részére helyi közművelődést, továbbá biztosítja a kulturális örökség helyi védelmét.

A Szolgáltató és az Önkormányzat együttműködésének célja, hogy eszközeikhez és lehetőségeikhez mérten támogatják és végrehajtják a helyi közművelődés megvalósulását, valamint lehetővé teszik a kulturális örökség helyi védelmét

A Felek közötti Szerződés célja, hogy a Margit körúton egy olyan „Galéria-projektet” valósítson meg, lehetőséget biztosít az iskolarendszeren kívüli, öntevékeny, önképző, szakképző tanfolyamok megvalósulására, életminőséget és életesélyt javító tanulási, felnőttoktatási lehetőségek megteremtésére. Feltárja és megismerteti a kerület környezeti, szellemi, művészeti értékeit, hagyományait, gondozza a helyi művelődési szokásokat. Támogatja az amatőr alkotókat, művelődő közösségeket, segíti a helyi társadalom kulturális kapcsolatrendszerének kialakulását.

**3. Szerződés tárgya**

A Felek megállapodnak abban, hogy az Önkormányzat fent hivatkozott jogszabályokból fakadó feladatainak ellátása érdekében, az Önkormányzattal együttműködve a Szolgáltató vállalja, hogy:

3.1. A Szolgáltató nonformális képzéseket, tanulási tevékenységeket szervez, iskolarendszeren kívüli, főleg kompetenciafejlesztő képzési formákat valósít meg a felnőttek és az ifjúsági korosztály számára. Gazdagítja a felnőtt és ifjúsági korosztály művelődési szokásait, elősegíti az iskolarendszeren kívüli öntevékeny csoportok, tanfolyamok, életesélyt javító formák működését, ezek megvalósulásához szakmai segítséget, ötleteket ad; informális képzéseket, tanulási tevékenységeket, azaz olyan nem tudatos tanulást jelentő közművelődési tevékenységeket szervez, amelyek sokoldalúan fejlesztik a résztvevők kompetenciáit.

3.2. A Szolgáltató programokat szervez üzleti terve alapján; elősegíti a helyi művelődési szokások, formák gazdagítását, a helyi kulturális értékek létrehozását, közvetítését, védelmét. Rendszeresen szervez képző-, ipar és fotóművészeti kiállításokat, különös tekintettel a kerületben fellelhető értékek és alkotók megismertetésére, majd ezekről a kiállításokról beszámolót készít.

3.3. A Szolgáltató a kerületben működő művészek, rajziskolák, alkotókörök bemutatkozását elősegíti, támogatja; a programok résztvevőivel kapcsolatot tart fenn, elősegíti önszerveződésüket, számukra előzetes megállapodás alapján lehetőséget biztosít bemutatkozásra, programjaik megvalósítására; lehetőséget teremt fiatal művészek, a pályakezdő korosztály bemutatkozásához, az eredményeikhez vezető út ismertetéséhez, a tapasztalataik továbbadásához; részt vesz a tanulók művészeti nevelésében különböző kompetenciafejlesztő előadásokkal, foglalkozásokkal.

3.4. A Szolgáltató – az adatvédelmi szabályok betartásával – szervezi és szolgáltatásaival támogatja, fejleszti a működő ismeretszerző, alkotó és művelődési közösségek tevékenységét. Lehetőség szerint a kerületben működő kulturális szolgáltatást nyújtó intézményekkel, szervezetekkel együttműködik programjaik egyeztetésében, közös pályázatok megírásában, közös rendezvények megvalósításában. Kulturális információkat tesz közzé: a galéria a megállapított nyitvatartási idő alatt biztosítja az információs közvetítő tevékenységet, tájékoztatja a lakosságot a kulturális programokról, programkínálatát időben és változatos formában megjeleníti (internet, információs tábla, szórólapok, sajtós, stb.) az érdeklődők számára.

3.5. A Szolgáltató segíti az Önkormányzatot a kulturális örökség helyi védelmével kapcsolatos önkormányzati feladat ellátásában is. Kulturális céllal hasznosítja és tartalommal tölti meg a települési Önkormányzat által részére átadott üzlethelységet; kiállításokat, előadásokat szervez, illetve befogad; impresszálási feladatok ellátásával is segíti a kulturális értékek közkinccsé válását.

3.6. A Szolgáltató – előzetes egyeztetés alapján – a közösségi tereket az Önkormányzat   
Margit-negyedhez kapcsolódó rendezvényeire is rendelkezésre bocsátja. Továbbá közösségi teret működtet a fiatalok formális és informális csoportjai, közösségei számára, fejlesztő műhelyt működtet, és új típusú szolgáltatásokat dolgoz ki a helyi közösségek fejlesztése, valamint az ifjúsági célú szakmai projektek és programok fejlesztése céljából.

3.7. A Szolgáltató szolgáltatásainak igénybe vételére – későbbiekben meghatározott mértékű – kedvezményt biztosít a II. kerületi lakosok számára.

3.8. A Szerződés megkötését követően a Szolgáltató létrehozza, és megnyitja a szabadidős központot, és a megállapodásban vállalt tevékenységét megkezdi.

3.9. A Szerződés során elért eredményekről, a megrendezett programokról, eseményekről az Önkormányzatnak és a kerület lakosságának a megfelelő fórumokon számot adnak.

**4.** Az Önkormányzat vállalja, hogy a jelen szerződés időtartama alatt, előre egyeztetett módon, a Szolgáltató részére megjelenési lehetőséget biztosít a rendelkezésére álló helyi nyomtatott és elektronikus médiában.

**5.** A Felek kötelesek a tudomásszerzést követően haladéktalanul tájékoztatni egymást minden olyan tényről, körülményről, amely a jelen szerződésben foglaltak szerinti teljesítést veszélyezteti.

### A Felek kötelesek a tudomásszerzést követően haladéktalanul tájékoztatni egymást minden olyan tényről, körülményről, amely a Felek jelen szerződésből eredő jogainak gyakorlását vagy kötelezettségeinek teljesítését akadályozza vagy veszélyezteti.

### A Felek a jelen szerződés teljesítése, valamint a jogszabályok alapján őket megillető jogok gyakorlása, illetve az őket terhelő kötelezettségek teljesítése során jóhiszeműen és egymással kölcsönösen együttműködve kötelesek eljárni. A Felek kötelesek tartózkodni minden olyan magatartástól, amivel egymás jogát vagy jogos érdekét sértenék.

**6.** A Szolgáltató köteles minden év március 31. napjáig a tárgyévre vonatkozó írásbeli tervet, valamint az előző évre vonatkozó írásbeli beszámolót készíteni szakmai tevékenységükről az Önkormányzat felé.

**7.** A Szolgáltató a tevékenységét és jelen szerződésben vállalt feladataiknak az ellátását politikai, vallási, világnézeti elkötelezettség, bármilyen hátrányos megkülönböztetés – nem, kor, vallás, politikai, nemzeti vagy társadalmi hovatartozás, vagyoni, születési különbségtétel – nélkül végzik.

1. A Szolgáltató az őt a jelen szerződés alapján terhelő kötelező szolgáltatásokkal kapcsolatban, a jelen szerződésben részletesen meghatározottak szerint köteles biztosítani a folyamatos szolgáltatást és annak garanciális eszközeit, így különösen:

8.1. A szükséges személyi és tárgyi feltételek megteremtését, fenntartását és fejlesztését.   
E körben a Szolgáltató – szükség szerint – munkáltatói utasítások útján is köteles biztosítani azt, hogy munkavállalói magatartása megfeleljen az Önkormányzat által meghatározott, és a jelen szerződésben foglalt közszolgáltatási feladat ellátásához szükséges mennyiségi és minőségi követelmények teljesítésére vonatkozó elvárásoknak, mely elvárásokat az Önkormányzat Szolgáltatóval egyeztetve határoz meg;

8.2. A szükséges tárgyi feltételek megteremtését, fenntartását és fejlesztését – ide értve az eszközök szükséges cseréjét, korszerűsítését vagy felújítását.

8.3 A Szolgáltató saját eszközei kapcsán a Szolgáltató szavatol azért, hogy rendelkezik mindazon jogokkal, amelyek a jelen szerződéssel vállalt feladat ellátásához szükségesek és ezen eszközön harmadik személyeknek nincs olyan fennálló joga, jogos igénye, amely a feladat ellátását kizárná vagy korlátozná.

**9. Szerződés hatálya**

9. 1. A Felek jelen szerződést a Képviselő-testület ................. számú határozata alapján, annak hatálybalépésétől kezdődően határozatlan időre kötik.

9.2. A szerződés a Felek általi kölcsönös aláírással lép hatályba. Amennyiben a szerződés aláírására nem egy időben és helyen kerül sor, a hatálybalépés időpontja az utolsó aláírás napja.

9.3. A szerződést a Felek csak közös megegyezéssel, kizárólag írásban módosíthatják.

### **10. Ellenszolgáltatás**

### A felek megállapodnak abban, hogy a fent hivatkozott GTB döntések szerint az azokban meghatározott helyiségre a Margit-negyed Döntés-előkészítő és Tanácsadó Testület javaslatára a bérleti díj mértékéről a GTB dönt.

**11. Szerződés megszüntetése**

11.1. A Szerződés megszüntethető:

a) Felek közös megegyezésével;

b) 5 éven túl rendes felmondással;

c) rendkívüli felmondással

az alábbiak szerint :

11.2. Jelen szerződés közös megegyezéssel bármikor megszüntethető.

11.3. A szerződést, annak hatálybalépésétől számított 5. év elteltét követően, bármelyik Fél jogosult rendes felmondással, írásban, a másik fél székhelyére címzett írásbeli nyilatkozattal, 30 napos felmondási idővel felmondani. A felmondási idő kezdőnapja a felmondás kézhezvételét követő nap.

11.4. A szerződést bármelyik fél jogosult azonnali hatállyal felmondani:

a) ha valamelyik fél a megállapodásban vállalt, illetve jogszabály szerinti kötelezettségét a másik fél ismételt írásbeli felszólítása ellenére sem teljesíti,

b) ha másik fél sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít.

Az azonnali hatályú felmondást írásban, indokolással ellátva kell közölni a másik féllel.

11.5. A jelen szerződés bármilyen okból történő megszűnése vagy megszüntetése esetén a Szolgáltatók kötelesek az Önkormányzattal, vagy bármely általa megjelölt személlyel - a megszűnés időpontját megelőzően - együttműködni a szolgáltatások átadás-átvétele és folyamatosságának lehetőség szerinti további biztosítása érdekében.

1. **Felek kapcsolattartói:**

A Felek a jelen szerződés időtartamára érdemi nyilatkozattételre jogosult kapcsolattartót jelölnek ki. A kapcsolattartó a másik Féllel történő kapcsolattartás mellett elősegíti, szervezi és koordinálja az adott Fél jelen szerződés szerinti kötelezettségei teljesítését. A kapcsolattartó nevéről, postacíméről, telefon és telefax számáról, valamint elektronikus levélcíméről a jelen szerződés aláírásával egyidejűleg, változás esetén pedig a változást követően haladéktalanul, de legkésőbb 5 (öt) munkanapon belül tájékoztatják egymást.

|  |  |
| --- | --- |
| Szolgáltató részéről: | Önkormányzat részéről: |
| név: Fekete Angelika e.v. | név: Berg Dániel alpolgármester |
| értesítési cím:  1025 Budapest, Ferenchegyi lépcső 2. I. em. 2. | értesítési cím:  1024 Budapest, Mechwart liget 1. |
| telefon: 06309137772 | telefon:06-30/310-0359 |
| e-mail: angelika.fekete@gmail.com | e-mail: berg.daniel@masodikkerulet.hu |

1. **Egyéb rendelkezések:**

13.1. Felek megállapodnak abban, hogy a szerződés bármely pontjának érvénytelensége nem hat ki a szerződés egészére, az nem érinti a szerződés egyéb rendelkezéseinek érvényességét, kivéve, ha a Felek az érintett rendelkezések nélkül a szerződést nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.

13.2. Szolgáltató kijelenti, hogy teljes cselekvőképességgel rendelkező, az Egyéni vállalkozók nyilvántartásában 50899379 nyilvántartási számon nyilvántartásba vettmagyarországi székhellyel rendelkező egyéni vállalkozó, amelynek szerződéskötési képessége a jelen Szerződés tárgyát képező szolgáltatások vonatkozásban sem kizárás, sem korlátozás alá nem esik.

13.3. A Szolgáltatók nyilatkoznak, hogy az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm. rendelet 50. §(1a) bekezdése alapján, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősülnek. E nyilatkozatban foglaltak változása esetén az Önkormányzatot a Szolgáltatók haladéktalanul tájékoztatni kötelesek. Szolgáltatók kijelentik továbbá, hogy a nemzeti vagyonról szóló 2011. évi CXCVI. törvény előírásait figyelembe véve, a jelen szerződésben meghatározott közszolgáltatási feladatok megvalósítására alkalmas, a törvény követelményeinek megfelelő jogi személyek.

### 13.4. A Felek a szerződés megkötésével és teljesítésével összefüggésben esetlegesen felmerülő jogvitáikat megkísérlik békés, tárgyalásos úton rendezni. A Felek bírósághoz fordulhatnak, amennyiben a közöttük fennálló vitát a vitás kérdésre vonatkozó értesítés kézbesítését követő 30 (harminc) napon belül nem tudják rendezni. A szerződésből eredő vagy azzal kapcsolatban felmerülő valamennyi jogvita esetén a hatáskörrel és illetékességgel rendelkező magyar bíróság jár el.

### 13.5. Jelen szerződésben nem szabályozott kérdésekben Magyarország helyi önkormányzatairól szóló 2011. évi CLXXXIX. törvény, valamint a Polgári Törvénykönyvről szóló 2013. évi V. törvény rendelkezései irányadóak.

13.6. A jelen szerződés 4 egymással szó szerint megegyező eredeti példányban készült, amelyből aláírás után 1 példány Szolgáltatót, 3 példány az Önkormányzatot illeti.

Felek a jelen 6 oldalból álló folyamatos sorszámozással ellátott szerződést - annak elolvasása és közös értelmezése után - mint akaratukkal mindenben megegyezőt jóváhagyólag írják alá.

|  |  |
| --- | --- |
| Budapest, 2021. …………..………  …………………………………… | Budapest, 2021…………….………  …………………………………… |
| Budapest Főváros II. Kerület Önkormányzata  **Őrsi Gergely**  polgármester | **Fekete Angelika**  egyéni vállalkozó |